Miyar Ogbono

Miyar Ogbono, miya ce da ake ci a Najeriya wacce ake yinta da niƙaƙƙen busasshen tsabar ogbono. Ana samun irin Ogbono a Kudancin Najeriya kuma a can aka fara shuka ta. (ana kiran sa da Irvingia a gargajiyance) kuma tana da iri daban daban. Dangane da bincike da Chris Chinaka da J.C. Obiefuna suka yi sun nuna cewa Ogbono bishiyar gandun daji ce ta asali da ke hade da tsirrai da aka ware su a matsayin 'kayan dajin da ba na itace ba. Ana kiransa da sunaye daban-daban a Najeriya. A yankin da ake magana da harshen Ibo ana kiransa 'ogbono/ugiri' ya danganta da nau'in Ibo. A Nupe, ana kiransa 'pekpeara', 'ogwi' a harshen Bini, 'uyo' a harshen Efik sannan kuma ana kiransa 'oro' a da Yarbanci.

Ana amfani da 'ya'yan ogbono don ƙara wa miya kauri da kuma sanya mata baƙin launi. Bayan tsaba, ruwa da manja, yawanci ana sanya wa miyan nama da kayan yaji kamar barkono, kayan ganye da makamantansu. Ganyayyakin ganye na yau da kullun sun haɗa da bitterleaf da celosia. Sauran kayan ganye na yau da kullun sun haɗa da tumatir da okra. Kayan yaji sun haɗa da borkono, albasa, da iru (wake). Nama kuwa sun haɗa da naman sa, na akuya, kifi, kaza, naman daji, jawa, ko crayfish.

Ana iya cin shi da fufu, ko kuma da sakwara. A wasu ƙasashen ana iya samun miyan a gyare a wasu kasuwannin da suka kware kan abinci irin na yammacin Afirka. Miyar Ogbono tana da yauƙi, mai kama da miyar kuɓewa.

 Manazarta